**MODEL**

**Contract subsecvent de prestări servicii audit**

**nr.......... din data de ...............**

**1. Părţile contractante**

În temeiul Legii nr.98/2016 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificările şi completările ulterioare, s-a încheiat prezentul contract de prestări servicii,

**între**

**Universitatea Petrol-Gaze din Ploieşti,** cu sediul **î**n Ploieşti**,** B-dul Bucureşti, nr.39, cod postal 100680, telefon/fax: 0244 573 171/0244 575 847, cod fiscal 2844790, având cont

IBAN nr. RO86 TREZ 23F6 5060 1561 602X deschis la Trezoreria Municipiului Ploieşti, reprezentată prin Prof.univ.dr.ing. Pascu Mihai COLOJA având funcţia de Rector şi ec.Vasile FUMEA, având funcţia de Contabil Şef, în calitate de **Beneficiar**, pe de o parte,

şi

**.................................,** având sediul socialîn**, .........................**, cod postal ……, telefon/fax: ………………,e-mail…………. cod fiscal 2844790, având cont

IBAN nr. ……………………………deschis la Trezoreria ……………………., reprezentată prin …………………………… având funcţia de …………………………………., denumit în continuare **Prestator**, pe de altă parte,

**2. Definiţii**

1. În prezentul contract următorii termeni vor fi interpretaţi astfel:

**a)** contract - prezentul contract şi toate anexele sale;

**b)** achizitor şi prestator - părţile contractante, aşa cum sunt acestea numite în prezentul contract;

**c)** preţul contractului - preţul plătibil **Prestatorului** de către **Achizitor**, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

**d)** servicii - activităţile a căror prestare fac obiectul contractului;

**e)** produse - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care **Prestatorul** are obligaţia de a le furniza în legătură cu serviciile prestate conform contractului;

**f)** forţa majoră - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargo, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

**g)** zi - zi calendaristică; an - 365 de zile.

**3.Interpretare**

* 1. În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.
  2. Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.

**4.Obiectul principal al contractului**

1. **Obiectul contractului** îl constituie prestarea **serviciilor de audit financiar** pentru proiectul auditat **„Creşterea eficienţei energetice a instalaţiilor de biogaz prin elaborarea sistemului integrat: biogaz-microalge-biocombustibili, în cadrul conceptului de biorafinare” ( AlgaeBiogazConcept – Energie ) - Proiect nr. 4. ”Valorificarea energetica a digestatului solid din instalatiile de biogaz” Contract de finantare nr 32 PCCDI/2018,**, prin efectuarea a 3 rapoarte pe perioada de implementare a proiectului, conform cerinţelor obligatorii din caietul de sarcini.
2. Activităţile menţionate la art. 4.1 se vor presta cu respectarea condiţiilor din prezentul contract şi documentele prevăzute la art.7 contract.
3. Subiectul acestui contract este realizarea a 3 rapoarte de audit financiar ( câte 1 raport de audit financiar corespunzator etapei finale a fiecarui an de derulare a proiectului) cu privire la contractul de finanţare al proiectului pentru perioada 01.02.2018-30.11.2020.
4. Auditorul verifică faptul ca sumele obţinute prin transele acordate şi sumele rămase din valoarea totală eligibilă a proiectului şi solicitate spre rambursare, în Rapoartele financiare şi în Cererile de Plată, pentru acţiunea finanţată în cadrul contractului de finanţare, care s-au efectuat („realitatea desfăşurării”), sunt legale („legalitatea”), exacte („exactitate”) şi eligibile, precum şi transmiterea către Beneficiar a rapoartelor constatărilor factuale cu privire la procedurile agreate executate.
5. Verificarea se efectuează în conformitate cu specificaţiile tehnice, cu conţinutul caietului de sarcini şi în conformitate cu prevederile legale naţionale şi comunitare, precum şi cu prevederile instrucţiunilor emise de către Autoritatea Finanţatoare a proiectului. Activitatea de audit se va desfăşura la sediul Achizitorului şi respectiv al Prestatorului.

**5. Preţul contractului şi modalităţi de plată**

1. Preţul convenit pentru îndeplinirea contractului, plătibil Prestatorului de către Achizitor, este de **…………..** lei fără TVA.Plata serviciilor se va face cu ordin de plata, in termen de maxim 15 zile de la predarea raportului intermediar şi depunerea facturii, pe baza de proces verbal de recepţie a serviciilor.
2. Beneficiarul are dreptul de a refuza plata facturii dacă aceasta nu este însoţită de toate documentele impuse de prevederile legale în vigoare specifice accesării de fonduri europene, fără ca, pentru aceasta, Beneficiarul să fie obligat să plătească penalităţi de întârziere.
3. Plata prestaţiilor ce fac obiectul prezentului contract se va face pe baza facturii.
   1. Factura se va emite cu toată suma/an……, iar recepţia serviciilor prestate se va face pe bază de proces verbal de recepţie la data predării raportului de audit.

**5.5** Plata se va efectua de către **Achizitor** în contul **Prestatorului** nr ................................................................................. deschis la ........................................................, în termen de **15 zile după întrunirea cumulativă a următoarelor condiţii:**

* Factura va fi transmisă, în original, la sediul Beneficiarului;
* Factura trebuie să conţină, în mod obligatoriu, următoarele elemente: numele şi ID-ul proiectului, luna aferentă raportului de audit, numărul de contract al achizitorului şi scadenţa plăţii.

**5.6** Data virării sumei în contul Beneficiarului este data ce se demonstrează prin extras de cont.

1. **Durata contractului**
   1. Durata prezentului contract de la data semnării lui şi până la data de 10.11.2020 (data predării raportului de audit financiar corespunzator ultimei etape de implementare a proiectului).

**7. Documentele contractului**

Documentele contractului sunt:

* + - Caiet de sarcini;
    - Propunere tehnică si cea financiară;
    - Acte adiţionale (daca este cazul).

1. **Obligaţiile principale ale prestatorului**

**Prestatorul** se obligă:

* 1. să presteze serviciile de audit, la standardele şi/sau performanţele prezentate în propunerea sa tehnică depusă în ofertă şi în conformitate cu cerinţele Achizitorului precizate în caietul de sarcini.
  2. să presteze serviciile de audit în conformitate cu dispoziţiile legale şi cerinţele la zi ale Autorităţii Finanţatoare a proiectului;
  3. să presteze serviciile în conformitate cu graficul de prestare convenit cu Achizitorul. Graficul de prestare se referă la menţiunile de la pagina 1 a caietului de sarcini: Scurta descriere a proiectului/Scopul achiziţiei:

- 1 (un) raport de audit financiar pentru etapa 1 până la data de 15.12.2018

- 1 (un) raport de audit financiar pentru etapa 2 până la data de 15.12.2019

- 1 (un) raport de audit financiar pentru etapa 3 până la data de 15.11.2020

Perioada de implementare a proiectului: 01.02.2018-30.11.2020.

* 1. să întocmească documentele suplimentare solicitate de Autoritatea Finanţatoare a proiectului, dacă este cazul, până la aprobarea Raportului de Cheltuieli final.
  2. să păstreze confidenţialitatea informaţiilor transmise de către **Achizitor** şi, după caz, nu va publica sau divulga nici un element al contractului fără acordul scris, prealabil, al Beneficiarului. Dacă există divergenţe cu privire la necesitatea publicării sau divulgării în scopul executării Contractului de servicii, decizia finală va aparţine Beneficiarului;
  3. la fiecare raport de audit transmis către Beneficiar, auditorul, care va semna documentele, va ataşa o declaraţie pe proprie răspundere din care să rezulte că are calitatea de auditor recunoscut de Camera Auditorilor Financiari din Romania (CAFR). Neprezentarea acestei declaraţii va conduce la rezilierea de drept a contractului fără notificarea Prestatorului.
  4. **Prestatorul** se obligă, conform cerinţelor Caietului de sarcini, să realizeze cele 3 rapoarte de audit financiar în limba română.
  5. **Prestatorul** se obligă să colaboreze cu Achizitorul în vederea îndeplinirii obiectivelor prezentului contract şi pentru buna derulare a Proiectului, solicitând de fiecare dată Achizitorului documente ale proiectului care aparţin partenerilor din proiect ai Beneficiarului.
  6. **Prestatorul** se obligă să refacă serviciile realizate în temeiul prezentului contract, fără costuri suplimentare pentru Achizitor, în termen de maxim 3 zile de la primirea unei notificări din partea acestuia, în cazul în care Autoritatea Finanţatoare a proiectului solicită acest lucru **Achizitorului.**

**9.Obligaţiile principale ale achizitorului**

**Achizitorul** se obligă:

1. să plătească preţul către prestator conform art. 5 din contract, prin respectarea prevederilor legale.
2. să plătească factura în termen de **15** de zile de la emiterea facturii.
3. să prezinte Prestatorului informaţiile sau materialele solicitate de acesta şi care îi sunt necesare în realizarea obiectului contractului în termen de maxim 10 zile de la data solicitării în cazul Beneficiarului.
4. să anunţe Prestatorul despre modificarea Graficului de prestare estimat în maximum 10 zile de la depunerea unei noi variante de Grafic estimativ în Rapoartele financiare şi în Cererile de Plată;
5. să colaboreze cu Prestatorul pentru soluţionarea oricăror incidente apărute pe parcursul derulării contractului.

**10**. Cu **excepţia** obligaţiilor prevăzute expres, Beneficiarul este exonerat de orice altă răspundere în legatură cu prezentul contract.

**11.Sancţiuni pentru neîndeplinirea culpabilă a obligaţiilor contractuale**

**11.1**  În cazul în care **Prestatorul**, din culpa sa exclusivă nu reuşeşte să îşi execute obligaţiile asumate în contract, **Achizitorul** va deduce din preţul contractului ca penalităţi 0,1% pe zi de întârziere din valoarea contractului până la finalizare.

**11.2** În cazul în care achizitorul, din culpa sa, nu onorează facturile în termen de 30 de zile de la expirarea perioadei convenite, atunci acesta va fi obligat la plata unei penalităţi de 0,1% pe zi de întârziere din valoarea plăţii neefectuate până la îndeplinirea obligaţiilor contractuale.

**11.3** Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a considera contractul de drept reziliat şi de a pretinde plata de daune de interese.

**11.4 Achizitorul** îşi rezervă dreptul de a renunţa oricând la contract, printr-o notificare scrisă, adresată **Prestatorului**, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru **Prestatorul**. În acest caz, **Prestatorul** are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

**12. Alte responsabilităţi ale prestatorului**

**12.1 (1)Prestatorul** are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat.

**(2)Prestatorul** se obligă să presteze serviciile, să asigure resursele umane, materialele, echipamentele şi orice alte asemenea, fie de natură provizorie, fie definitivă, în vederea îndeplinirii obligaţiilor contractuale.

**12.2 Prestatorul** este pe deplin responsabil pentru execuţia serviciilor în conformitate cu termenul de prestare convenit şi cu cerinţele din Caietul de sarcini. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

**13. Alte responsabilităţi ale achizitorului**

**Achizitorul** se obligă să pună la dispoziţia **Prestatorului** toate documentele şi informaţiile cerute pentru realizarea serviciilor de audit, în timpii specificaţi de acesta.

**14. Raportare şi verificări**

**14.1** **Raportare:** Raportul privind Constatările Factuale trebuie să descrie scopul şi procedurile agreate ale acestui angajament în detalii suficiente astfel încât să permită Beneficiarului şi Autorităţii Finanţatoare a proiectului să înţeleagă natura şi măsura activităţilor realizate de către auditor. Utilizarea formatului de raportare este obligatorie, conform ST (Specificaţii Tehnice) din caietul de sarcini.

**14.2** **Achizitorul** are dreptul de a verifica modul de prestare a serviciilor pentru a stabili conformitatea lor cu legislaţia în vigoare şi cu cerinţele la zi ale Autorităţii Finanţatoare a proiectului.

**14.3** Verificările vor fi efectuate de către persoanele împuternicite de **Achizitor** în acest sens. **Achizitorul** are obligaţia de a notifica, în scris, **Prestatorului** identitatea reprezentanţilor săi împuterniciţi pentru acest scop.

**15.Începere, finalizare, întârzieri, sistare**

**15.1 Prestatorul** are obligaţia de a începe prestarea serviciilor în termenul convenit prin contract**.**

**15.2 Serviciile** prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită prin termenul de prestare trebuie finalizate în termenul convenit de părţi, termen care se calculează de la data începerii prestării serviciilor şi coroborat cu graficul estimativ de raportare.

**15.3** Dacă pe parcursul îndeplinirii contractului **Prestatorul** nu respectă termenul de prestare, acesta are obligaţia de a notifica acest lucru, în timp util, **Achizitorului**.

**15.4** Modificarea graficului de prestare asumat prin contract se face cu acordul părţilor, prin act adiţional. Modificarea graficului de prestare se poate face unilateral de către Achizitor, doar în situaţia în care Autoritatea Finanţatoare a proiectului impune această modificare prin notificare sau instrucţiune proprie.

**15.5** În afara cazului în care **Achizitorul** este de acord cu o prelungire a termenului de execuţie, orice întârziere în îndeplinirea contractului dă dreptul **Achizitorului** de a solicita penalităţi **Prestatorului.**

**16.Ajustarea preţului contractului**

Pentru serviciile prestate, plăţile datorate de **Achizitor** către **Prestator** sunt tarifele declarate în propunerea financiară, anexă la contract, şi nu pot fi modificate pe toată durata de valabilitate a contractului.

**17.Amendamente**

**17.1** Părţile contractante au dreptul, pe durata îndeplinirii contractului, de a conveni, de comun acord, modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

**18.Cesiunea**

**18.1 Prestatorul** are obligaţia de a nu transfera total sau parţial obligaţiile sale asumate prin contract, fără să obţină, în prealabil, acordul scris al achizitorului.

**18.2** Cesiunea nu va exonera **Prestatorul** de nici o responsabilitate sau orice alte obligaţii asumate prin contract.

**19.Forţa majoră**

**19.1** Forţa majoră este constatată de o autoritate competentă.

**19.2** Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**19.3** Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**19.4** Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**19.5** Dacă forţa majoră acţionează sau se estimează ca va acţiona o perioadă mai mare de 10 zile, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretindă celeilalte daune-interese.

**20. Încetarea contractului**

Prezentul contract încetează în următoarele cazuri:

* 1. părţile convin de comun acord încetarea contractului;
  2. la expirarea duratei contractului;
  3. prin reziliere, în condiţiile capitolului 21;
  4. în cazul dizolvării, lichidării, falimentului, retragerii autorizaţiei de funcţionare a uneia dintre părţi;
  5. în cazul prevăzut la art.11.3;
  6. prin denunţare unilaterală de către Achizitor a prezentul contract, în cel mult 30 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale astfel încât îndeplinirea contractului ar fi contrară interesului public sau în cazul rezilierii din orice motiv de către Autoritatea Finanţatoare a proiectului a contractului de finanţare.

**21.** **Rezilierea contractului**

**21.1**Nerespectarea obligaţiilor asumate prin prezentul contract de către una din părţi dă dreptul părţii lezate de a cere rezilierea contractului şi de a pretinde plata de daune-interese.

**21.2****Achizitorul**va rezilia unilateral prezentul contract în cazul în care, pe durata prestării serviciilor, auditorul nu mai are calitatea de auditor membru activ CAFR. În acest caz,**prestatorul**are dreptul de a pretinde numai plata corespunzătoare pentru partea din contract îndeplinită până la data retragerii calităţii de auditor de către CAFR.

* 1. **Achizitorul** îşi rezervă dreptul rezilierii unilaterale a prezentului contract în cazul rezilierii din orice motiv de către Autoritatea Finanţatoare a proiectului a contractului de finanţare.

**22. Soluţionarea litigiilor**

**22.1 Achizitorul** şi **Prestatorul** vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

**22.2.** Litigiile, care eventual pot apărea între Prestator şi Achizitor, înaintea oricăror acţiuni judiciare, vor trebui prezentate Comisiei de Arbitraj a filialei de care aparţine executantul-prestator al Camera Auditorilor Financiari din Romania (CAFR), competent pentru conciliere, conform prevederilor Codului de procedura civilă.

În caz de acţiune în anularea hotărârii arbitrale, competenţa jurisdicţională depinde de instanţa de care aparţine sediul executantului prestator.

* + - 1. **Limba care guvernează contractul**

**23.1** Limba care guvernează contractul este limba română, însă rapoartele de audit financiar trebuie realizate şi în limba engleză de către Prestator, în conformitate cu conţinutul Caietului de sarcini şi al Contractului de finanţare.

**24. Comunicări**

**24.1.** **(1)** Orice comunicare dintre părţi, referitoare la îndeplinirea prezentului contract, trebuie să fie transmisă în scris.

**(2)** Orice document scris trebuie înregistrat atât în momentul transmiterii, cât şi în momentul primirii.

**24.2** Comunicările între părţi se pot face şi prin telefon, fax sau e-mail, cu condiţia confirmării în scris a primirii comunicării.

**25.Legea aplicabilă contractului**

**25.1**  Contractul va fi interpretat conform legilor din România.

Părţile au înţeles să încheie astăzi ..................... prezentul contract în două exemplare, câte unul pentru fiecare parte.

**Achizitor, Furnizor,**

**UNIVERSITATEA PETROL GAZE din Ploieşti SC ………………………….**

**Rector,**

**Prof.univ.dr.ing. Pascu Mihai COLOJA**

**Responsabil proiect,**

**Conf.dr.chim. Oprescu Elena-Emilia**

**Contabil Şef,**

**Ec. Vasile FUMEA**

**Oficiul Juridic,**

**Av. Vasile GROZEA**